I desember 2018 ble det kjent at hun sammen med Amalie Eikeland og Cecilie Redisch Kvamme meldte overgang fra Arna-Bjørnar til byrival Sandviken. I 2019 var hun ønsket av regjerende seriemester LSK Kvinner, men takket nei og signerte etterhvert ny kontrakt med Sandviken. Året etter takket hun nei til en overgang til italienske Roma. I 2021 var hun med å ta Sandvikens første seriemesterskap noensinne. Hun ble samme år nominert til årets spiller i Toppserien, og tatt ut på årets lag av NTB.